21.12.2022
SK
Úradný vestník Európskej únie
L 327/11
(63)
S cieľom zabezpečiť súdržnosť s nariadením (EÚ) 2021/2115 a dosiahnuť zjednodušenie pravidiel na získanie schválenia štátnej pomoci na spolufinancovanú časť a dodatočné vnútroštátne financovanie strategického plánu SPP by sa notifikačná povinnosť nemala uplatňovať na rôzne kategórie pomoci v prospech MSP pôsobiacich vo vidieckych oblastiach, ku ktorým patrí pomoc na základné služby a infraštruktúru, na začatie podnikateľskej činnosti, na spoluprácu, na nové zapojenie poľnohospodárov do systémov kvality pre bavlnu a potraviny a na informačné a propagačné opatrenia v prospech potravín, na ktoré sa vzťahuje systém kvality.
Takéto opatrenia pomoci by mali byť rovnaké ako základné intervencie v záujme rozvoja vidieka a pomoc oslobodená od notifi­ kačnej povinnosti by sa mala poskytovať iba podľa strategického plánu SPP dotknutého členského štátu a v súlade s ním.
(64)
Komisia uplatnila články 107 a 108 zmluvy na pomoc v prospech základných služieb a infraštruktúry vo vidiec­ kych oblastiach a na spoluprácu vo vidieckych oblastiach v mnohých prípadoch, najmä v rámci usmernení z roku 2014.
V rokoch 2014 až 2020 Komisia schválila 27 schém pomoci týkajúcich sa základných služieb a infra­ štruktúry vo vidieckych oblastiach a 28 schém pomoci týkajúcich sa spolupráce vo vidieckych oblastiach.
Zo skúseností Komisie vyplýva, že opatreniami pomoci v prospech vidieckych oblastí sa nevytvorili žiadne výrazné narušenia hospodárskej súťaže na vnútornom trhu vzhľadom na existenciu jednoznačných kritérií zlučiteľnosti a vzhľadom na to, že pomoc prispieva k hospodárskej diverzifikácii a vytváraniu nových hospodárskych činností.
Preto je vhodné oslobodiť pomoc v prospech základných služieb a infraštruktúry vo vidieckych oblastiach a pomoc na spoluprácu vo vidieckych oblastiach od notifikačnej povinnosti týkajúcej sa štátnej pomoci.
(65)
Pomoc v prospech základných služieb a infraštruktúry vo vidieckych oblastiach a pomoc na spoluprácu vo vidieckych oblastiach by však mala byť oslobodená od notifikačnej povinnosti iba vtedy, keď tvorí súčasť strategického plánu SPP overeného Komisiou v rámci nariadenia (EÚ) 2021/2115.
(66)
Štátna pomoc poskytnutá MSP zapojeným do projektov miestneho rozvoja vedeného komunitou, ktoré sa uvádzajú v článku 31 nariadenia Európskeho parlamentu a Rady (EÚ) 2021/1060 (16) a označujú ako LEADER podľa nariadenia (EÚ) 2021/2115, má malý vplyv na hospodársku súťaž, a to najmä vzhľadom na pozitívnu úlohu, ktorú pomoc zohráva pri výmene znalostí, predovšetkým v prípade miestnych a poľnohospodárskych komunít, ako aj na často kolektívny charakter pomoci a jej pomerne malý rozsah.
Tieto projekty majú integro­ vaný charakter, zahŕňajú viacero aktérov a dotýkajú sa viacerých odvetví, čo môže viesť k určitým ťažkostiam pri ich klasifikácii podľa právnych predpisov o štátnej pomoci.
Vzhľadom na lokálny charakter jednotlivých projektov miestneho rozvoja vedeného komunitou vybratých na základe viacročnej stratégie miestneho rozvoja určenej a vykonávanej prostredníctvom verejno-súkromného partnerstva, ako aj vzhľadom na ich orientáciu na komunitný, sociálny, environmentálny a klimatický záujem by sa toto nariadenie malo zamerať na určité ťažkosti, ktorým čelia projekty miestneho rozvoja vedeného komunitou, aby sa tak uľahčil ich súlad s pravidlami štátnej pomoci.
Na obce sa vzhľadom na ich samotnú povahu vymedzenie pojmu MSP nevzťahuje (účasť verejnopráv­ neho subjektu).
Obce však často zohrávajú kľúčovú úlohu pri organizácii a realizácii projektov miestneho rozvoja vedeného komunitou.
Ak sa projekt miestneho rozvoja vedeného komunitou realizuje v prospech jedného z cieľov stanovených v článku 1 nariadenia (EÚ) 2015/1588, malo by byť možné uplatniť skupinovú výnimku aj na pomoc obciam v kontexte takéhoto projektu.
(67)
Vzhľadom na obmedzený vplyv malých súm pomoci poskytovaných MSP, ktoré majú priamy alebo nepriamy prínos z projektov miestneho rozvoja vedeného komunitou, na obchod a hospodársku súťaž by sa mali stanoviť jednoduché pravidlá pre tie prípady, keď súhrnná suma pomoci na jeden projekt nepresahuje určitý strop.
Malo by sa to týkať aj obcí, ktoré majú priamy alebo nepriamy prínos z projektov miestneho rozvoja vedeného komunitou, ktoré sú zamerané na jeden z cieľov stanovených v článku 1 nariadenia (EÚ) 2015/1588.
(68)
V prípade niekoľkých kategórií pomoci, ako je pomoc v oblasti výskumu, prenosu znalostí a informácií, a to aj prostredníctvom satelitných údajov a služieb EÚ, poradenských služieb, služieb týkajúcich sa zastupovania pracovníkov v rámci poľnohospodárskeho podniku, propagácie a prevencie a eradikácie chorôb zvierat a škodcov rastlín, sa pomoc poskytuje konečným príjemcom pomoci nepriamo, v podobe vecného plnenia, vo forme dotovaných služieb.
V týchto prípadoch by sa mala pomoc oslobodená od notifikačnej povinnosti vyplatiť poskytovateľovi služby alebo predmetnej činnosti.
(69)
V súlade s článkom 4 ods.
1 nariadenia (EÚ) 2015/1588 je potrebné politiku štátnej pomoci pravidelne revidovať.
Z tohto dôvodu by sa obdobie uplatňovania tohto nariadenia malo obmedziť.
Je preto vhodné stanoviť prechodné ustanovenia vrátane pravidiel týkajúcich sa adaptačného obdobia na konci obdobia platnosti tohto nariadenia pre schémy pomoci oslobodené od notifikačnej povinnosti.
Vďaka týmto pravidlám by členské štáty mali dostať čas na prispôsobenie sa novému režimu,
(16) Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európ­ skom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (Ú. v.
EÚ L 231, 30.6.2021, s. 159).